LidanRubinov/Halacha-QA huggingface dataset:
שאלה: ה  ותפילין: נכון שכתוב שלקב"ה אין גוף ואין לו דמות גוף זאת אומרת שהוא לא גשמי אז למה כתוב במסכת ברכות שהקב"ה מניח תפילין? איך ייתכן?
תשובה: לשואל היקר שאלה חשובה ויסודית-אשריך! ראה,לפני שנענה על התפילין נוכל ללכת מעט אחורה ולשאול גם מהתורה עצמה-יד ה,חרון אף ה, אל נקם וכן הלאה-התיאורים הפיזיים על הקב"ה מלאים את הספרות הישראלית. אם כן השאלה רק תתעצם-מדוע? תשובה לשאלה זו נותן כוזרי במאמר שני כי התארים הללו הם כפי שאנו בני האדם תופסים את המציאות והיה ואני רואה מגיפה-אני רואה חרון אף והיה ואני רואה עוצמה -אני רואה יד ה. לשאלתך הספציפית, הגמרא מלאה בקודים, בדקויות ובסודות.-לכל אמירה בגמרא יש כיוון לפרד"ס-פשט רמז דרש וסוד. אם כן מה הגמרא רוצה להראות לי בתפילין של הקב"ה.? תפילין מסמלים את הקשר עם הקב"ה דרך הלב והמח-תפילין של יד הן כנגד הלב ותפילין של ראש הן כנגד המח.-שני כוחות החיים המרכזיים- המחשבה והרצון. לפני שמניחים תפילין ישנה את אמירת הלשם יחוד ובה אומרים- "הנני מכוון בהנחת תפילין לקיים מצוות בוראי שציוונו להניח תפילין ככתוב בתורתו וקשרתם לאות על ידך והיו לטוטפות בין עיניך ואלו הן ארבע פרשיות שמע והיה אם שמוע קדש והיה כי יביאך שיש בהם יחודו ואחדותו יתברך שמו בעולם." לפיכך, הגמרא שם מספרת שהתפילין של הקב"ה-המסמל מחויבות, ברית בין עמ"י לה -עליהן כתוב- "ומי כעמך ישראל גוי אחד בארץ"-כפי שאנו מייחדים ומאחדים את ה  בעולם בהנחת התפילין חכמים מגלים לנו כי זהו קשר דו צדדי גם הקב"ה ייחד אותנו משאר האומות. בקשר אמיץ-קשר התפילין. אין כאן רק צד אחד,אנחנו מייחדים את ה -והקב"ה משיב לנו ביחס,בייחודינו. כמדומני זוהי רוח פירושו של המהרש"א (הגיוני שגם מהר"ל יתייחס לכך ב"חידושי אגדות") אשריך על ההתעניינות והרצון להעמיק ולהבין! שיהיה בהצלחה! מקווה שהייתי לעזר! חנן.hananb1081 gmail.com
שאלה: גלאט חול: מזה גלאט חול ומה הבעיה בו ואם מותר לאכול
תשובה: שאלתך אינה ברורה - אנא שאל שנית
שאלה: שירים בספירת העומר: עד היום נהגתי לא לשמוע שירים בספירת העומר אך לפני מספר ימים נתקלתי בהלכה שלפיה השירים של היום הם לא אותם שירים שהיו בבית המקדש ובעצם הם אלו אותם שירים שנאסרו ולכן מותר היום לשמוע שירים בספירת העומר. כיצד לנהוג?
תשובה: המשיכי לנהוג כפי שהיית רגילה עד היום. ההסבר הזה אינו נכון בכלל. דיני האבילות של ימי הספירה אינם קשורים כלל לאבילות על החורבן, אלא הם קשורים לאבילות על תלמידי רבי עקיבא שנפטרו בפרק זמן קצר מחמת שלא נהגו כבוד זה בזה. רבי עקיבא חי עשרות שנים לאחר החורבן.
שאלה: שבעה: אח של אבא שלי החזיר את נשמתו לבורא ביום שישי האחרון. הלויה תיערך היום בעוד כמספר שעות. אבא שלי אדם חולה שרוב היום זקוק לחמצן, בלילה הוא מחובר למכונת חמצן גדולה ומרעישה, בנוסף הוא צריך לקום מספר פעמים לשירותים בלילה ומכיוון שקשה לו מאוד עם המכונה עושה את צרכיו בדלי. אבא שלי מלא בושה ולא רוצה שיראו אותו במצב זה. לפי בירור הבנתי שמותר יהיה לו לישון על מיטה ולשבת על כיסא מפאת מצבו. השאלה שלי- האם הוא יוכל לעזוב את בית הנפטר במהלך השבעה ולחזור לישון בביתו? האם חלק מהימים יוכל לשבת את השבעה בביתו? (מדובר על נסיעה בת 50 דק בין הבתים) אשמח לתשובה מהירה השבעה תתחיל היום
תשובה: הוא יכול לשבת חלק מהימים בבית הנפטר וחלק בביתו. כמו כן אם יש צורך הוא יכול לנסוע לביתו בערב כדי לישון שם. עדיף לעשות זאת בערב לאחר שהמנחמים עוזבים.
שאלה: פדיון:. נולד לי בן זכר בשעה טובה בתאריך כא בניסן בשעה 6 ורבע. מתי עליי לערוך את טקס פדיון הבן במדויק? האם עליי לקנות את המטבעות שאיתן עורכים את הטקס או שהכהן אותו אני מביא יש לו את המטבעות האלו לצורך הטקס ( עושה זאת באופן קבוע )
תשובה: וברכת ד  מזל טוב שתזכו לגדלו לתורה לחופה ומעשים טובים. ביום ד  כא אייר תשע"ג. מטבעות צריך שיהיו שלך, אמנם אתה יכול לברר אצל הכהן האם הוא יכול למכור לך מטבעות שיש ברשותו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תותים: כב הרבנים, האם יש תוית מיוחדת לזיהוי תותי ביו (כדי לא להיכשל בחיקויים.)ובאיזה רשתות נמכרים? איילה
תשובה: אין נפקמא מינא בזה, כל התותים אותו דין - להסיר את העלה עם קצת מהתות ולהשרות במי סבון 3 דקות תוך שפשוף קל בידיים, לשטוף היטב, ולחזור שנית על כל הפעולה.
שאלה: חוקות הגויים: אנחנו עושות עבודה בבית הספר על "לא תלכו בחוקות הגוי" (ויקרא כ,כג) ורצינו לשאול מה טעם המצווה לדעתך היום ובעבר? שחר גינת ולילך שפירא
תשובה: לכן, אמנם מדובר כאן בנושא רחב אולם נציג את שיטת הרמב"ם בהלכות עבודה זרה שטוען שכשם שאנו מצווים להיות עם קדוש ונבדל ממלכת כהנים וגוי קדוש ולכן יש לנו תורה ומערכת מצוות ייחודית כך עלינו להיות נבדלים מהגויים גם בהקשרים החיצונים של הופעה ומראה חיצוני. כמובן שיש לברר באופן נפרד מה נכלל בחוקות הגויים כלומר, מה העיקרון ההלכתי של מצוה זו שכן כיום אנו חיים בעולם שהוא  כפר קטן  הכל מתערב אחד בשני. בהצלחה (התשובה ניתנה מהרב מאיר נהוראי) רבני ורבניות בית הלל עונים לשו"ת גם בפייסבוק -
שאלה: עבודה בשבת כאחות סיעודית: רציתי לשאול - בעזרת השם ברצוני ללמוד בבית ספר סיעוד מקצוע אחות, כאשר ואם אגיע לשנת הסטאג וגם לאחריה יהיה עלי לעשות משמרות בשבת. בית החולים נמצא בעיר שלי אבל מרחק הליכה של כשעה. ללכת הרגל זה אפשרי אך אם יהיה גשם? איך עלי להגיע למשמרת? ויום טוב
תשובה: אם מדובר במקצוע של הצלת חיים- מותר לנסוע בשבת כשאין ברירה, ובתי החולים דואגים שהנהג יהיה גוי, וכן בחזרה. אם לא מדובר בהצלת חיים או ספק הצלה, אין לנסוע אלא רק ללכת.
שאלה: חלום: לכבוד הרב.אני נשואה כבר שנה וחודשיים בערך עם ילד קטן בן 5 חודשים.אני ובעלי לא דתיים אך שומרים מסורת ושבת וכמובן טהרת המשפחה בהשתדלות מאוד גדולה. אני ובעלי כרגע גרים אצל חמתי עקב מצב כלכלי קשה אך עקב הקושי והמריבות המרובות איתה החלטנו שאנחנו מאוד רוצים לשמר את הזוגיות ולא להמשיך לגור שם אך המצב לא מאפשר.אני אתמול בלילה חלמתי כי אני בהריון ועוברת ניתוח קיסרי והרופאה מראה לי שזה בן ואני כמובן רוצה בת חח.מה אומר החלום?
תשובה: ב"ה, החלום לא אומר כלום, ההחלטה שלכם מאוד נכונה לא לגור עם ההורים במקרה שהמצב מביא למריבות, תעשו כל מאמץ לגור בנפרד, דני ארגמן
שאלה: טוסטר שנטרף: יש לי טוסטר אובן שהוא בשימוש חלבי. הנחתי על הרשת של הטוסטר אובן תבנית עם בשר ורוטב ובטעות נשפך עליה הרוטב. מה דין הרשת? וכיצד ניתן להכשיר אותה? לפי מנהג הספרדים.
תשובה: יש לנקות את הרשת היטב, להמתין יממה, ולהפעיל את הטוסטר כשהרשת בתוכו על החום הגבוה למשך שעה בעודו ריק.
שאלה: אבן שמוט לתנור: ברשותי אבן שמוט זו אבן שמכניסים לתנור היא מתחממת ואופים עליה. האם לאחר שהכנתי עליה פיצה חלבית יש אפשרות לאפות עליה לחם לאכילה עם בשר? אפשרי? בכלל לא? יש זמן מסוים שצריך לעבור או פעולות מסויימות שצריך לעשות כדי שאפשר יהיה להשתמש בה לצורך כך? ענת.
תשובה: אבן זו אם היא אכן מאבן קשה כמו שיש נראה כי לא היתה מחזיקה מעמד בחום גבהה ואם היא מחול מוקשה אזי דינה כמו חרס שאין להכשירו לאחר בליעת חלב ולכן לדעתי אין להשתמש באבן זו גם לפיצה חלבית וגם לבצק שיאכל עם בשר.
שאלה: כספי מעשר: לכבוד הרב. מה ניתן לעשות עם כספי מעשר.? האם ניתן לקנות סידורים לבית כנסת או מזכרות אחרות לעילוי נשמת אבי מכספי המעשר.
תשובה: עדיף לתת את כספי המעשר לעניים ממש לצורך אוכל.גם זה יכול להיות לעילוי נשמת אבא ולזכתו.וזכות זאת עדיפה מכל דבר אחר. אפשר גם לרכוש סדורים לבית הכנסת לעילוי נשמתו
שאלה: שינה: צהריים טובים. מה הדין אם קמים באמצע הלילה לשרותים או לחלפופין רוצים לשתות מים - האם צריך לברך למרות שאנו נמצאים במצב של טומאה משינת הלילה? מראש.
תשובה: לך כן צריך לברך וכמובן לכתחילה יש ליטול ידים לפני השתיה או אחרי השירותים דוד לוי 098987548
שאלה: גניזה: הנני אדריכל נוף אשר במסגרת עבודתי נדרשתי לבחון אפשרות להקצאת שטח לגניזת כתבי קודש בסמוך לבית עלמין קיים. השטח בו מוצעת הגניזה אינו נמצא בתחום בית עלמין מאושר, כהגדרתו בתכניות מתאר ארצית מחוזית מקומית. יתרה מכך שטח זה רגיש מבחינה נופית ומבחינה אקולוגית בשל סמיכותו למקורות מים. אבקש לדעת איזה חומר נכלל בהגדרה של כתבי קודש המיועדים לגניזה? האם ניתן למחזר נייר של כתבי קודש לשימוש ביעוד זה שוב? האם ישנן הנחיות לגניזת כתבי קודש בקרקע, מבחינת כמות החומר המוטמן? מתי מוכרז אתר הטמנה כרווי ואין להטמין בו יותר? מה השימושים המותרים בקרקע שמכסה את אזור ההטמנה? אודה לתשובותיך, או להפנייתך למקור אשר יוכל לסייע בנושא זה ב ו איתמר בן-שדה
תשובה: וברכת ד  שאלת מספר רב של שאלות וקשה לענות באינטרנט מספר רב של שאלות. על כן כדאי שתעיין בספר גנזי הקודש (הרב פיינהנדלר). בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חיוב שניים מקרא ואחד תרגום: קשה לי לקרוא שניים מקרא ואחד תרגום האם מותר לי להפסיק ו או להחליף במשהו אחר?
תשובה: הגמרא במסכת ברכות (בדף ח  עמוד א)אומרת: לעולם ישלים אדם פרשיותיו עם הציבור,שניים מקרא ואחד תרגום, וכל המשלים פרשיותיו עם הציבור מאריכין לו ימיו ושנותיו. מרן השולחן ערוך באורח חיים בסימן רפה - פוסק להלכה זאת, וכל אדם חייב בזה. גם תלמידי חכמים חייבים בזה (שו"ת אגרות משה אורח חיים ה,יז). הגאון הרב דב ליאור שליט"א (בשו"ת באתר ישיבה) אומר שזה לא חיוב גמור, וחייל לדוגמא שאין לו זמן- עדיף שילמד הלכה ואמונה ולא יקרא שניים מקרא. המקובלים מאריכים בחשיבות דבר חשוב ויקר זה (ראה כף החיים שם). על כן, אפילו אם קשה לך- כדאי לך להתאמץ כדי לזכות להארת שבת שלימה. אם אתה לא יכול לקרוא הכל ביום שישי- אתה יכול לחלק זאת לכל השבוע, ואם אינך יכול לקרוא התרגום- אז תקרא במקומו את פירוש רש"י, או שתקרא שוב את הפרשה. מברך אני אותך שבורא עולם יתן לך כח, ועוז, ועוצמה ללמוד ולהגות בתורתו יומם ולילה, אמן.
שאלה: תפילה ברחוב: לרב. במקום עבודתי אין מניין גברים לתפילת מנחה. ישנו בית כנסת במרחק הליכה של כ-8 דקות (לכל כיוון). 1. האם אני חייב ללכת עד לבית הכנסת, או שמותר לי להתפלל במקום עבודתי ביחידות? 2. אם אתפלל במקום עבודתי ביחידות, לא נוח לי לעשות זאת לעיני העובדים ולכן אני מעדיף לצאת מהבניין ולהתפלל בחוץ, אך אז אני מרגיש שלא בנוח עם כך שיראו אותי העוברים והשבים כי אני מרגיש שיהיה בזה חילול השם כי אולי הם יסתכלו עלי כמוזר. מה לעשות?
תשובה: לך ע"פ ההלכה יש ללכת 18 דקות (בכל כיוון) בשביל תפילה בציבור. כמובן שזמן ההליכה הוא על חשבונך כמו כל מצווה שאדם מקיים מכספו. אולי אתה יכול להתפלל בבית כנסת בסוף העבודה או לפני תחילתה ובהצלחה דוד לוי 098987548
שאלה: גיור: יש לי בת זוג לא יהודיה. היא רוצה להתגייר אבל כששאלנו את הרבנות אמרו לנו שגיור יכול להתחיל רק מרגע קבלת אזרחות(עניין של 5 שנים). כרגע אנחנו בני 28 ואנחנו רוצים להתחתן ולהביא ילדים לעולם. שאלתי ברבנות(שהפנו אותי למשרד ראש הממשלה) מה אפשר לעשות. הם אמרו שככה זה ואין פיתרונות אחרים. אני מחפש פתרון לבעיה הזאת מכיוון שלפי תשובתם הפיתרון הוא להתחתן חתונה אזרחית.או לחכות לגיל 35 עם חתונה, וילד ראשון לא לפני גיל 36.
תשובה: עמיר! אכן באופן עקרוני רק אזרח ית ישראל יכול להתגייר בארץ אך יש אפשרות להגיש בקשה לוועדת חריגים, האפשרות קיימת לתיירים ולבעלי תעודה תושב ארעי (למעלה משנה ) כך שפתוחה לפניך הדרך לפנות לוועדה, אם ברצונך לדעת כיצד עושים זאת פנה לאגף הגיור או לאולפני  עמי  (עיין באתר ) ותקבל הדרכה. בהצלחה רבה דוד בן-ניסן
שאלה: נישואים חילוניים?: בשל הריון מבן זוגי בשנים האחרונות, החלטנו שהגיע הזמן לחתונה. שנינו אמנם יהודים, אבל בהתחשב בכך שאני חילונית גמורה, לא צמה בימי כיפור, לא אוכלת כשר ולא שומרת מצוות (ובכלל, לא מאמינה בישות אלוהית כלשהי), אני לא מרגישה שלהנשא על ידי הרבנות זה הדבר הנכון עבורי. איזה עוד פתרונות לנישואין יש למישהי כמוני בגבולות מדינת ישראל? (שכן, כאן נולדתי)
תשובה: ב"ה, מצד שני יש עוד שיקולים שצריך לקחת בחשבון, הרי לא מדובר רק בשאלה איזה בשר את אוכלת אלא איזה אדם את מביאה לעולם, זה לא רק חיים אישיים שלך זה ענין ששייך גם לדורות הבאים בניך ונכדיך. את שייכת לעם היהודי ב"ה זו זכות גדולה וגם לפן הזה יש מחויבות לכבד את מסגרת בנין המשפחה בישראל, זו זכות גדולה גם לך לתרום את חלקך בענין זה. אם את רוצה שתהליך החתונה יהיה יותר קרוב אליך תוכלי לפנות לארגון רבני צוהר שהוקם בדיוק בשביל אנשים כמוך, דני ארגמן 052-7710491
שאלה: זיווג: אני בת 29 היו לי 3 חברים בעבר והקשרים שלושתם נגמרו לא טוב. ויצא שאיך שהוא נפגעתי מזה. בכמה שנים האחרונות אני מרגישה כאילו משהו חסום אצלי. אני מכירה אנשים חדשים בכדי לפתח קשר ומשום מה נראה כאילו משהו חוסם את זה אנחנו נפגשים פעם אחת ושום דבר מעבר הם נעלמים בהתחלה הייתי אומרת ר אז הם לא בשבילי וממשיכים הלאה העיניין שעם הזמן אני מרגישה כאילו משהו אצלי לא ר שאני זאת שגורמת לכך ולא שאני רוצה לגרום לכך אני מאוד רוצה להתחתן ולהקים משפחה אבל זה לא הולך אני כבר לא יודעת מה לעשות אומרת לעצמי תעזבי את זה יגיע לבד אני מכירה מישהו ושוב אחרי פגישה אחת נעלמים זה כבר מאוד מעיק עליי.
תשובה: תפילה, ברכה,וצדקה יפתחו לך את הסתימה. רק אם את בעצמך תפתחי את הלב ותבואי באופטימיות לפגישה -כי "כמים הפנים לאדם כך לב האדם לאדם." אבל בשום פנים אל תיקחי על עצמך אחריות לכישלון. זה השם שהציל אותך ומנע ממך עוגמת נפש להפרד לאחר כמה מפגשים. המשיכי להרחיב את מעגל המכרים והידידים שיכולים להכיר לך את בן זוגך האמיתי. והשם יעזור לך, אמן.
שאלה: כמה נושאים.: יש לי כמה שאלות שמציקות לי כבר הרבה זמן. אני שינה בפנימיה על מיטת קומותיים, (ממש קשה לרדת ממנה.) האם אני צריכה לעמוד בזמן וידוי (של ק"ש)? אם אני לא כועסת על אף אחד שפגע בי, אבל כועסת על מישהו שפגע במישהו שקרוב לי, האם מותר לי להגיד "הריני מוחל" בק"ש? בברכת "המפיל" אחרי חצות- מה אומרים במקום שם ה? אם יש לי זמן קצר להתפלל, מה עדיף- להתפלל את כל התפילה מהר ולא בכוונה חלקים נבחרים בריכוז מלא ובלי לחץ?
תשובה: לך 1. לא 2. לכתחילה תמחלי גם לו אינך יכולה תאמרי שאת מוחלת לכולם פרט לאותו אחד. אין נכון להקפיד על מי שפגע בקרוב שלך - זו טעות ולעולם אינך יודעת את המציאות האמיתית ולכן למעשה תמחלי לכולם - גם לו. 3. מדלגים: "ברוך המפיל שינה." 4. לך - בודאי עדיף חלקים נבחרים בריכוז מלא דוד לוי
שאלה: מקום בבית המדרש: למדתי בבית מדרש מסויים והיו שם מקומות כמו בשאר בתי המדרש שתופסים אותם באופן קבוע ע"י כוננית של ספרים ששייכת גם כן לבית המדרש. כשהגעתי לשם אחד הרבנים הציב בשבילי כוננית ספרים במקום מסויים(הוא ניגש לדבר עם האחראי איך הבנתי שממש בימים אלו הוא התחלף ואינני יודע אם היה רישום לזה,מבחינת תפוסה). מוקדם מאד הבחור שליד אותו מקום הציב חלק מהדברים שלו שם,בהתחלה חשבתי שאולי תפסתי מקום של מישהו אחר,הרב ניגש לשאול אותו והוא ענה לו שזה לא המקום שלו. הבחור המשיך ושם שם כל מיני דברים,וגם אני ניגשתי לשאול והוא הצביע שהמקום ליד הוא המקום שלו והסיר את הדברים.כך הדבר נמשך ובאחד הפעמים שמתי את דבריו על השולחן מחוץ לכוננית.אך הבחור המשיך ויום אחד הוא שם שם הרבה מאוד ספרים במקום שהיה מיועד לי.על כן ויתרתי את המקום,גם כי לא ראיתי אותו בזמנו נצרך לי במיוחד.כעת עזבתי את אותו מקום,ואינני יודע האם עלי לידע את המקום שהכוננית הזאת היא למעשה שלי והמקום למעשה פנוי אך מישהו משתמש בו שימוש כפול? או שזו אחריות של אותו בחור?. יש לציין שיהיה לי מסובך להסביר איפה בדיוק המקום,אם באמת לא נעשה רישום של זה.
תשובה: תיידע את הר"מ וזו אחריותו להציע את המקום למי שאין לו
שאלה: התמודדות עם גאווה, ועם אחד מעצבן: :) יש לי כמה בעיות שאני ישמח שתעזרו לי להתמודד איתם בעז"ה. 1. אני ממש ממש גאוותנית!!!! ואני לא מצליחה להתגבר על זה. זה לא ממש מתבטא במעשים אבל במחשבות ממש! אני ילדה מקובלת וחכמה ב"ה, ובגלל זה אני מרגישה כביכול שיש לי על מה להתגאות, ואני לא מצליחה לעבוד על זה!! אני מנסה ללמוד מספר על גאווה וזה לא ממש עוזר, ושמעתי שזה ממש חמור והקב"ה לא שונא את זה. 2. אחי נ"י, מתנהג הרבה פעמים בצורה לא כ"כ יפה- במילים עדינות, ומקלל. בקיצור, קצת סטה מן הדרך, ואני מוצאת את עצמי כל הזמן מעירה לו ומוכיחה אותו (אני מנסה גם בעדינות) שלא ינהג כך, וזה לא כ"כ עובד- זה גורם לו לפעמים לעשות דווקא, אבל מצד שני, אני באמת רוצה בטובתו ובאמת רוצה שהוא יבין שזה לא טוב. ואני מרגישה רע עם זה שאני יתעלם מזה!! בעה"ר
תשובה: לך! אני אנסה לענות על כל אחת מהבעיות בנפרד. 1. גאווה. קודם כל, זה מאוד יפה בעיני וראוי שאת מנסה לשפר את עצמך. זה לא כל כך מובן וברור שמישהו רואה את הפגמים של עצמו ומנסה לשפר אותם. כנראה, שאם את היית ממש ממש גאוותנית, לא היית חושבת שיש פה משהו לא תקין. עצם העובדה שאת יודעת להצביע על הנקודה, כבר מראה שאת במקום טוב ובדרך נכונה. מידת הגאווה היא אכן מידה לא טובה כאשר היא מגיעה בצורה קיצונית. כלומר, כל אחד צריך שתהיה בו קצת גאווה ולא יתהלך כאילו הוא לא שווה כלום. הבעיה מתחילה כאשר בגלל אותה גאווה אנחנו מזלזלים באנשים אחרים. אז מה עושים עם זה? הדבר הבסיסי שצריך לזכור הוא שהחיים שלנו מלאים בעבודה עצמית. דברים לא קורים ביום אחד ומאליהם, אלא זו עבודה הנמשכת כל החיים. זה אף פעם לא נגמר. השינוי גם לא קורה ביום אחד. זה לא קסם, אלא עניין של עבודה סיזיפית שנמשכת זמן רב. כאשר אנחנו מבינים שהשינוי לא קורה ביום אחד, אז יותר קל לנו כיוון שאנחנו לוקחים נשימה עמוקה ומתחילים לעבוד על עצמינו עקב בצד אגודל. מה שבאמת יכול לעזור הוא לשנות את צורת החשיבה. במקום לחשוב שאת הכי חכמה וגאווה ויודעת את הכל, תחשבי על זה שכל אדם יכול לתרום לך משהו. גם אם הוא ילד קטן וגם אם הוא אדם שלכאורה אינו נחשב חכם. כל אחד, שאנחנו פוגשים בחיים שלנו, יכול להשפיע עלינו ויכול להאיר לנו עוד נקודות שונות שלא ראינו קודם. להיפך, בכך שתשכילי להבין שכל אדם יכול ללמד אותך משהו, אבל כל אדם, רק תרוויחי ותוכלי לקדם את עצמך ולהחכים. מעבר לכך, אין באמת משהו שאפשר לעשות וצריך להפנים, כמו שכבר כתבתי בהתחלה, שזה בעיקר שינוי מחשבתי, ולזכור שהדברים לא קורים יום אחד אלא הם עבודה מתמשכת. 2. אח שלך הדאגה שלך לאח שלך היא מאוד מאוד חיובית וטובה, תנסי למנף אותה למקום טוב, מקום כזה שהוא ירצה להקשיב לך ולרצות את החברה שלך. תפקיד החינוך, מוטל בעיקר על ההורים שלך. הם אלו שצריכים ואמורים לחנך אותו (אלא אם כן, מאיזשהיא סיבה הם לא מסוגלים). התפקיד שלך בתור אחותו היא לא להגיע בצורה המחנכת אלא להגיע ממקום אחר. במקום כל הזמן להזהיר אותו ולנזוף בו, תני לו את התחושה שאצלך הוא תמיד רצוי. שאת אוהבת אותו לא משנה מה הוא עושה. התנהגות כזו, שהיא מקרבת תגרום לו מן הסתם להרגיש בטוח יותר בקרבתך וכך גם תגביר את הרצון שלו להקשיב לך. יכול להיות גם לפעמים, שההתנהגות שלו נובעת מתוך הרצון שלו למשוך תשומת לב. תנסי אולי לגשש, בדרך נחמדה מדוע הדברים קורים. מדוע הוא מתנהג ככה דווקא? הרי הוא בוודאי יודע שההתנהגות היא לא חיובית ואולי בכלל יש סיבה להתנהגות הזו שלו. הרבה הצלחה סיון. sivanlax gmail.com
שאלה: אכילה לפני ספירת העומר לנשים: לכבוד הרב, אני ב"ה נוהגת להגיד את ספירת העומר, עם ברכה, בכל יום. אני יודעת שיש הלכה כזו שאסור לאכול לפני שאומרים את הספירה בכל יום. האם ההלכה הזו תקפה גם לנשים או רק לגברים? ושבוע טוב.
תשובה: מכיוון שהקפדתך היא מצד מנהג ולא מצד מצווה אפיל  דרבנן, אזי מותר לאכול
שאלה: מתנה מחבר לשעבר: לרב יצאתי מספר חודשים עם בחור. אצלי לפחות המטרות היו רציניות ולקראת נישואין. לכבוד חג פסח הוא קנה לי סט תכשיטים (שרשרת ועגילים לא טבעת).כשהו נתן לי את זה הוא הדגיש שזו מתנה לכבוד החג. לפני שבוע נפרדנו. וקרוב משפחה שלי אמר לי שזו בעיתי העובדה שהביא לי תכשיטים. האים זו באמת בעיתי מבחינה הלכתית? מראש,
תשובה: וברכת ד  אם הוא אמר שזה מתנה לחג הרי זה לחג ושייך לך לגמרי. אבל אם ברור שנתן על דעת העתיד, נראה שכדאי להחזיר למרות שאין חובה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: נישואין: האם יכול יהודי ערל להינשא כדת משה ואהרון?
תשובה: אכן, יהודי ערל יכול להנשא כדת משה וישראל. אני מבקש להעיר שמצוות ברית המילה, הינה מצווה חשובה ביותר, ואע"פ שהיא כרוכה בכאב וחוסר נעימות, העונש עליה הינו "כרת" שהוא עונש חמור, יחסית.
שאלה: טאמס smoothies בטעם פירות יער: האם טאמס smoothies בטעם פירות יער כשרים? הבנתי שמנטה כשר אך מה בנוגע לפירות היער?
תשובה: למיטב ידיעותינו כרגע רק מנטה
שאלה: בעיה משפחתית: יש לי שאלה בקשר לאחיינית שלי בת 16 היא מתגוררת אצלי מעל שבוע בבית והסיבה לכך היא אומרת שהיא מפחדת מאביה ולכן רציתי לדעת האם לפי הלכה האם במצב שיש סיכון לפגיעתה מפני האבא מותר לה לגור אצלי למרות שהוריה מבקשים שהיא תחזור והיא לא רוצה?
תשובה: ב"ה, אם היא מרגישה מאוימת היא לא חייבת להיות בבית הוריה, אבל כמובן זה לא הפתרון וצריך לפנות לגורם מקצועי שיטפל בזה, דני ארגמן
שאלה: הוספת שם משפחה: רציתי לדעת האם כדאי להוסיף לשם המשפחה הנוכחי שלי, שהוא "ניצן", את שם משפחת סבי מצד אמי, שמרביתם ניספו בשואה, שהוא "רפלוביץ". אדגיש שלא מדובר בהחלפת שם המשפחה אלא רק בהוספת אחד. מראש
תשובה: אין מניעה לעשות כן, והסיבה שציינת ראויה.
שאלה: לימוד מסכת לבת מצווה: לרב, בתי תחגוג ב"ה בת מצווה בעוד מספר חודשים. כחלק מתכנון האירוע חשבתי לעשות סיום מסכת כאשר בתקופה שעד האירוע היא תלמד עם אביה את מסכת אבות ותסיים אותה באירוע עצמו. האם יש בעיה הלכתית בלימוד זה? מראש על תשובתך
תשובה: אין שום בעיה, וזה רעיון מצויין! מתאים מאוד שלקראת הבת-מצווה, שבה היא נכנסת לעול המצוות, היא תיכנס עם המסכת המורה לאדם ומנהיגה אותו בחיים לפי התורה. בהצלחה!
שאלה: התרת נדרים: כבוד הרב מי שעולה ממקום שכל הבשר הכשר היה חלק, ואי לכך, נהג לאכול חלק בלבד, לא בגלל חומרא שקיבל על עצמו, אלא בגלל שזה מה שהיה - האם מותר לו בהגיעו לארץ להתחיל לאכול בשר כשר רגיל בלי התרת נדרים. ראיתי בפוסקים, כולל ערוה"ש, שמי שנהג חומרא בגלל שטעה וחשב שכך עיקר הדין ולא בגלל שקבל על עצמו כחומרא, מותר להקל כעיקר הדין בלי התרת נדרים. אבל לא מצאתי התייחסות לנד"ד כאשר נהג לחומרא מכיוון שלא היה אפשרות בכלל לנהוג כעיקר הדין.
תשובה: הדבר נראה פשוט שלא צריך התרת נדרים, בדיוק מאותה סיבה של נוהג בטעות.
שאלה: גילוח בספירת העומר לצורך דייט: האם מותר להתגלח בספירת העומר לצורך דייט? (השואל נוהג כמנהג אשכנז)
תשובה: אסור. תסביר לזוגתך בנועם שאתה מקפיד על ההלכה.
שאלה: עמידה: אם בן אדם מרגיש שהוא לא התכוון כראוי בעמידה, במיוחד הראשונה, האם הוא יכול או חייב לחזור על התפילה שלו? על תשובתכם ב
תשובה: לך מי שלא כיוון הראשונה ומשער שאם יחזור הוא כן יכוון צריך לחזור. מי שלא כיוון אחרת יכול להתפלל תפילת  נדבה  ועליו להוסיף ולחדש דבר שלא אמר בתפילתו הקודמת דוד לוי 098987548
שאלה: נשבעתי לשקר: לפני שבועיים בערך נשבעתי למישהי שלא אמרתי עליה דבר מסויים, באמת שהיתי בטוחה שלא אמרתי! ואז היא אמרה לי תשבעי לי בחיים של המשפחה שלך. אז אמרתי לה נשבעת! ואז אחרי שניה היה לי ספק בזה אז אמרתי לעצמי בלחש ".שאני לא יודעת". היססתי כי יש מצב שאמרתי את זה עליה כשהראש שלי לא היה צלול - אלכוהול. ואז היא אמרה נשבעת!ואמרתי לה כן נשבעתי אני לא נשבעת סתם! שבועיים אחרי זה בת דודה שלי נפטרה (היא היתה 4 חודשים בבית חולים). אני מרגישה אשמה. אני מרגישה שהרגתי אותה. יש דרך כלשהי לחזור ולנסות לכפר? עשיתי טעות איומה ואני בוכה על זה הרבה. לקחתי על עצמי כל מיני דברים בניהם לא לשתות יותר אבל אני מרגישה שאין דרך לכפר על זה. צריך לעשות התרת נדרים במיקרה הזה?למרות שתמיד אני אחיה עם זה שהרגתי מישהי ככ חשובה וציערתי המון אנשים.
תשובה: וברכת ד  באופן עקרוני לא נראה ששייך לחבר בין הדברים. א. בת דודתך איננה שייכת אליך, ואיננה לוקה על מעשייך. השבועות שלך יכולות לחייב אותך ולא את האחרים. אמנם לפעמים יש מושג של בני משפחה, אבל לא נראה שבנידון שלך את שייכת לנושא, ובייחוד שהיא כבר חלתה הרבה לפני המקרה המתואר. ב. על דברי שיכור יש להאריך האם נחשב כלל כדיבור או לא. אמנם לגבי אלכוהול יש להבין שכל הסרת הדעת (אלכוהול או דבר אחר) הוא חמור והקב"ה עשה אותנו בני דעה, וכל אדם שמסלק את הדעת (אפילו לזמן קצר) כופר במהות האדם, כי רק בדעת ניכר האדם מהבהמה. על כן עליך ללמוד ולהעמיק מהי הדעת באדם, את כל איסורי השכרות והנלווה עמם. כמו כן לעשות תקנה גדולה שאת לא שותה בימות החול משקאות חריפים או כל דבר שמסיר את הדעת, וגם בשבת לשתות רק מעט מקידוש ועדיף מיץ ענבים. כמו כן תמיד לומר "בלי נדר". בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: רבנות מטה יהודה: הוזמנתי למסעדת פיצ ונקה בנס הרים תחת השגחתו של הרב גד אטיאס. האם יש לכם מידע בנושא איכות ההכשר?
תשובה: לפיצ ונקה יש תעודת כשרות רגילה, את המקום הזה איננו מכירים. אבל באופן כללי בכל מקום עם תעדת כשרות רגילה צריך לעשות בירור מעמיק מאוד עם המשגיח כדי לאכול.
שאלה: שמונה פרקים ועוד: לרב 1.אני עומד לסיים את סדרת השיעורים של הרב על שמונה פרקים באתר של מכון מאיר.הרמב"ם מתאר את הדרך להגעה לנבואה,ע"י שינוי אישיותי.איך ייתכן שמעלת הנבואה נקנית בתהליך שלא מכיל כלל חיוב במצוות,ענין שעל פניו אמור להיות מוצב בראש ובראשונה?מה זה מעיד על הקשר שבין קבלת עול מלכות שמיים ואישיות מאוזנת? 2.ידוע שרגשות והוכחות שכליות לנכונות הצורך בקיום מצוות הינן חסרות תוקף ממשי ואינן מובילות לחיי אמונה יציבים ומלאים.ברור שיש משהו יסודי יותר שמוביל לקבלה בלתי מעורערת במציאות ד ובצורך בקיום מצוותיו.שלל ההוכחות,גם אלו ההיסטוריות שאין עליהן הסכמה מקיר לקיר כלל,יכולות להוות גורם תומך בלבד.אם כן,מה עומד בבסיס הקבלה הזו?איך מתקבלת ההכרה בשרשרת החכמים ומסירת התורה ממעמד הר סיני ועד ימינו ללא היסוס?האם זה קשור בבסיס לאישיות האישית של כל אחד ואחד ולזו של החכמים שעומדים בראש האומה? לרב
תשובה: 1) חלק מהאיזון האישיותי מגיע דרך עשיית המצוות כפי שהוא מפרט בסוף פרק ד 2)זוהי שאלה חשובה אולם לא קשורה לספר שמונה פרקים. על מנת לענות עליה ממליץ לך להביט רת השיעורם הזו שבדיוק עוסקת בשאלות הללו חגי
שאלה: טהרה - דחוף: ילדתי לפני 4 חודשים בן. לאחר חודשיים הלכתי לרופא והוא התקין לי מירנה. במשך חודש שלם סבלתי מדימומים ולאחר שהפסיקו ספרתי 7 נקיים וטבלתי. לאחר יחסי אישות קמתי בבוקר וראיתי דם (בלי תחושה מלווה) יחסתי אותו לפציעה שכן סבלתי מכאב בזמן קיום יחסים, בבדיקה גם נראה דם. לאחר שעתיים עשיתי שוב בדיקה ולא נראה דם כלל. הרב פסק שזה מטמא ועלי לספור שוב 4 7 וללכת למקווה. עכשיו לאחר שספרתי שוב וניגשתי למקווה, קימנו יחסים שלוו בתחושת צריבה, שוב אותו הסיפור! בוקר למחרת ראיתי דם בניגוב, גודל הכתם כגודל שקל, ללא תחושה מלווה. עדיין לא ביצעתי בדיקה. אני מתוסכלת ומאוכזבת ולא יודעת מה לעשות. רופא הנשים יוכל לקבל אותי רק בשבוע הבא ועד אז מה? אני טמאה שוב?? האם לעשות בדיקה מיד? לחכות קצת עם הבדיקה? מה עלי לעשות?? אנא עזרתכם. זה עלול לעלות לי ב בית.
תשובה: וברכת ד  ראיית הנגוב צריך להראותה לרב האם אמנם יש בניגוב צבע אדום או לא. לעולם את תאמרי שראית צבע אדום, זה שייך ברב פוסק ולא כל אישה מחליטה מהו אדום, כמו כן הגודל הוא מאד גבולי. תגשי בבקשה לבודקת טהרה (או אחות) שיבדקו האם יש פצע במקום, אם בודקת טהרה תגיד שיש פצע את יכולה לתלות בפצע ואז את טהורה בכל מקרה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מלאכים: לרב המשיב! זו הפעם הראשונה שאני שואלת כאן וברצוני לדעת למה הקב"ה מצמיד לכל אדם מלאך ובמה הוא שונה מהמלאכים המלווים את האדם מבית הכנסת לביתו בשבת? בנוסף, האם כשאישה חוזרת מבית הכנסת בשבת, גם אותה מלווים שני מלאכים - טוב ורע? המון והמשך שבוע טוב!
תשובה: בס ד פירוש המילה מלאך אינה ברורה דיה. ישנם כאלו שאומרים שמלאך הוא שליח וישנם כאלו שמדברים על כוחות הטבע ועוד.מ באופן עקרוני כל הדברים אותם ציטטת הנם מדרשים- שראוי להתייחס אליהם בתור משל שעוסק בהשגחתו המיוחדת של הקדוש ברוך הוא על האדם ועל העולם ועל קדושתה המיוחדת של שבת. הרב אביע ד סנדרס